ai4bharat/Pralekha huggingface dataset:
युवा व्यवहार आणि क्रीडा मंत्रालय
केंद्रीय क्रीडामंत्री किरेन रिजीजू यांच्या हस्ते 14 ऑगस्ट रोजी फिट इंडिया फ्रीडम रनचे होणार उद्घाटन
नवी दिल्ली, 13 ऑगस्ट 2020
केंद्रीय क्रीडा मंत्रालयाकडून 15 ऑगस्ट ते 2 ऑक्टोबर या कालावधीत सर्वात मोठ्या देशव्यापी फिट इंडिया फ्रीडम रनचे आयोजन होणार आहे. सध्याची महामारीची स्थिती लक्षात घेऊन आणि वैयक्तिक अंतराच्या निकषांचे पालन करून या उपक्रमात सहभागी होणाऱ्या धावपटूंना त्यांच्या स्वतःच्या गतीने त्यांच्या सोयीनुसार कोणत्याही ठिकाणी धावण्यासाठी प्रोत्साहित करण्याचा सरकारने निर्णय घेतला आहे. त्या व्यतिरिक्त ते या अनेक दिवस धावण्याच्या उपक्रमाच्या कालावधीत मध्येच धाव खंडित करू शकतात. त्यांनी कापलेले एकूण अंतर आणि त्यासाठी घेतलेला वेळ याची माहिती जीपीएस घड्याळाच्या मदतीने किंवा स्वतः नोंदवता येऊ शकेल. केंद्रीय क्रीडामंत्री किरेन रिजीजू 14 ऑगस्ट रोजी या उपक्रमाची सुरुवात करणार आहेत. कोविड-19 च्या निकषांचे पालन करतानाच स्वतःला तंदुरुस्त राखण्याबाबत जनतेला प्रोत्साहित करण्याचा या उपक्रमाचा उद्देश आहे.आपल्या पंतप्रधानांनी सुरू केलेल्या फिट इंडिया चळवळीला आणखी बळकट करण्याचा आणि तंदुरुस्तीला आपली जीवनशैली बनवण्यासाठी नागरिकांना प्रोत्साहित करण्याचा हा आणखी एक प्रयत्न आहे, असे रिजीजू यांनी या उपक्रमाबद्दल बोलताना सांगितले. आपली रोगप्रतिकारशक्ती वाढवण्यासाठी तंदुरुस्त राहणे गरजेचे असल्याने सध्याच्या काळात तर या उपक्रमाला आणखी महत्त्व प्राप्त झाले आहे आणि कोविड-19 च्या विरोधात लढा देण्यासाठी ही काळाची गरज आहे, याकडे त्यांनी लक्ष वेधले. या उपक्रमात सहभागी होण्यासाठी व्यक्ती आणि संस्थांना फिट इंडियाच्या संकेतस्थळावर नोंदणी करता येईल. 15 ऑगस्टला असलेल्या देशाच्या 74व्या स्वातंत्र्यदिनानिमित्त आणि 2 ऑक्टोबर रोजी महात्मा गांधी यांच्या 151व्या जयंती निमित्त या उपक्रमाचे आयोजन करण्यात आले आहे.
लठ्ठपणा, आळस, ताण, बेचैनी आणि इतर आजारांपासून नागरिकांना मुक्त करणे आणि तंदुरुस्तीला प्रोत्साहन देणे हे या फ्रीडम रनचे घोषवाक्य आहे. गेल्या काही दिवसात फिट इंडियाने सर्वसामान्य नागरिकांमध्ये तंदुरुस्तीचा संदेश देण्यासाठी फिट इंडिया प्लॉग आणि फिट इंडिया सायक्लोथॉन यांसारख्या उपक्रमांचे व्यापक स्तरावर आयोजन केले आहे.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83
वाणिज्य आणि उदयोग मंत्रालय
वाणिज्य विभाग भविष्याकरिता सुसज्ज राहण्यासाठी विभागाच्या सुधारणांचा केंद्रीय मंत्री पियुष गोयल यांनी घेतला आढावा
विभागाच्या बळकटीकरणामुळे 2027 पर्यंत 2 ट्रिलियन अमेरिकी डॉलर्स एवढ्या निर्यातीचे उद्दिष्ट साध्य करण्यासाठी आवश्यक परिसंस्था निर्माण करणे शक्य होईल
वाणिज्य विभाग भविष्यासाठी सुसज्ज राहावा याकरिता केंद्रीय वाणिज्य आणि उद्योग, ग्राहक व्यवहार, अन्न व सार्वजनिक वितरण आणि वस्त्रोद्योग मंत्री, पीयूष गोयल यांच्या अध्यक्षतेखाली वाणिज्य विभागाच्या सुधारणेवर आणि बळकटीकरणावर लक्ष केंद्रित करण्यासंदर्भात बैठक झाली. विभागाच्या बळकटीकरणामुळे 2027 पर्यंत 2 ट्रिलियन अमेरिकी डॉलर्स एवढ्या निर्यातीचे उद्दिष्ट साध्य करण्यासाठी आवश्यक परिसंस्था निर्माण करणे सुलभ होईल अशी अपेक्षा आहे.
विदेशी व्यापार महासंचालनालय  आणि गुंतवणूक व व्यापाराला प्रोत्साहन देणाऱ्या इतर संस्था आणि संस्थांना सातत्याने बळकट करण्याचे आवाहन पियुष गोयल यांनी या बैठकीत केले. वेळेवर उद्दिष्ट साध्य करण्यासाठी निर्यातीवर सतत देखरेख ठेवणे महत्त्वाचे असल्याचे मत त्यांनी व्यक्त केले.
सेवांची जलद वाढ आणि हवामान बदलाची विघटनकारी क्षमता यासारख्या जागतिक व्यापारातील बदलांमुळे जागतिक व्यापारात अनेक उदयोन्मुख संधी आहेत हे लक्षात घ्यायला हवे. निर्यातीचा सक्रियपणे विकास करण्याची आणि जागतिक व्यापारात भारताचा ब्रँड तयार करण्याची नितांत गरज आहे.
पुढील दशकासाठी धोरणात्मक दिशा आणि आकांक्षांवर उभारणी हे वाणिज्य विभागाच्या सुधारणेचे उद्दिष्ट आहे. वर्धित 'नवीन-युग' क्षमतांसह ऑपरेशन मॉडेलचे प्रमाण वाढवणे आणि अंतर्निहित पारंपारिक भूमिकांकडून नवीन भूमिकांकडे जाण्याची देखील गरज आहे.
सुधारित विभागाचे स्पष्ट लक्ष्य आणि कार्यान्वयन उत्तरदायित्वांसह अधिक सुसंगत व्यापार प्रोत्साहन धोरण असेल. स्पष्टपणे परिभाषित लक्ष्यीत क्षेत्रे आणि संस्थांसह योग्य विशेषज्ञता आणि संपूर्ण प्रक्रियेसह उत्तमप्रकारे वाटाघाटींसाठी परिसंस्था असेल. हे सर्व खाजगी आणि सरकारी क्षेत्रातील तज्ञ आणि बहुमुखी प्रतिभेच्या संयोगातून साध्य करण्याची आकांक्षा आहे. विभागाकडे बाजारातील संधी आणि निर्यातदारांच्या गरजा पूर्ण करण्यासाठी एक सुगम रचना असेल. स्पष्ट प्राधान्य क्षेत्रे अधोरेखित करणाऱ्या सर्व क्षेत्रांमध्ये भारतासाठी समन्वित ब्रँडिंग देखील असेल.
याकरिता भविष्यासाठी सुसज्ज वाणिज्य विभागाची रचना करण्याचा प्रकल्प हाती घेण्यात आला. प्रकल्पाद्वारे काही प्रमुख शिफारसी करण्यात आल्या. सर्वांगीण प्रोत्साहन धोरण, निर्यात लक्ष्य आणि अंमलबजावणी याला चालना देण्यासाठी एक समर्पित 'व्यापार चालना संस्था’ स्थापन करण्याचा प्रस्ताव आहे.
शोध परिणामांमध्ये पारदर्शकता आणण्यासाठी वाणिज्य आणि उद्योग मंत्रालय, अर्थ मंत्रालय आणि संबंधित मंत्रालयांसह 'व्यापार उपाय पुनरावलोकन समिती' स्थापन करण्याचाही प्रस्तावही ठेवण्यात आला आहे. अनुपालन सुलभता आणि योजना प्रशासन सुलभ करण्यासाठी व्यापार सुलभीकरण प्रक्रियेचे केंद्रीकरण आणि डिजिटायझेशन करण्याची शिफारस करण्यात आली आहे. वाणिज्य विभागामध्ये केंद्रीकृत डेटा व्यवस्थापन आणि अंतःस्थापित विश्लेषण क्षमतांद्वारे डेटा आणि विश्लेषण परिसंस्थेची पुनर्रचना प्रस्तावित आहे. ब्रँड इंडियाला बळकट करण्यासाठी आणि व्यापाराच्या प्राधान्यक्रमांच्या पुन: कार्यान्वयासाठी एकत्रित प्रयत्न सुरू आहेत.
पंतप्रधान कार्यालय
पंतप्रधानांनी आसामच्या जनतेला दिल्या बोहाग बिहूच्या शुभेच्छा
पंतप्रधान श्री. नरेंद्र मोदी यांनी जनतेला बोहाग बिहूच्या शुभेच्छा दिल्या आहेत.
आपल्या ट्वीटर संदेशात मध्ये श्री. मोदी म्हणालेः “बोहाग बिहूच्या पवित्र सणाच्या आसामच्या लोकांना शुभेच्छा. मी प्रत्येकाच्या आरोग्यासाठी आणि सौख्यासाठी प्रार्थना करतो. आसाम समृद्धीच्या नव्या शिखरावर जावो ”
पंतप्रधान कार्यालय
कर्नाटक विधानसभेचे उपाध्यक्ष आनंद ममानी यांच्या निधनाबद्दल दुःख व्यक्त करत पंतप्रधान नरेंद्र मोदी यांनी वाहिली श्रद्धांजली
कर्नाटक विधानसभेचे उपाध्यक्ष आनंद ममानी यांच्या निधनाबद्दल पंतप्रधान नरेंद्र मोदी यांनी दुःख व्यक्त करत श्रद्धांजली वाहिली आहे.
आपल्या ट्विट वरुन दिलेल्या शोकसंदेशात पंतप्रधान म्हणतात-
कर्नाटक विधानसभेचे उपाध्यक्ष आनंद ममानी यांच्या निधनामुळे मी व्यथित झालो आहे. सामाजिक सक्षमीकरणासाठी खूप व्यापक स्तरावर काम करणारे ते एक खूप महनीय नेते होते. कर्नाटक राज्यामध्ये भारतीय जनता पक्षाची ताकद वाढवण्यासाठीही ते खूप झटले. त्यांचे कुटुंबीय आणि सुहृदांच्या दु:खात मी सहभागी आहे. ओम शांती!
पेट्रोलियम आणि नैसर्गिक वायू मंत्रालय
11 राज्ये/केंद्रशासित प्रदेशांतील 56 सीएनजी केंद्रांचे धर्मेंद्र प्रधान यांच्या हस्ते राष्ट्रार्पण
CGD जाळे लवकरच 72% देशवासीयांना सामावून घेणार-प्रधान
 अर्थात अतिदाबाखालील नैसर्गिक वायूच्या वापराची देशातील व्याप्ती वाढवत आज, पेट्रोलियम आणि नैसर्गिक वायू तसेच पोलाद मंत्री धर्मेंद्र प्रधान यांनी एका ऑनलाईन सोहळ्याद्वारे 48 CNG स्थानकांचे राष्ट्रार्पण व अन्य 8 CNG स्थानकांचे उदघाटन केले. गुजरात, हरियाणा, झारखंड, कर्नाटक, मध्यप्रदेश, महाराष्ट्र, नवी दिल्ली, पंजाब, राजस्थान, तेलंगण, आणि उत्तरप्रदेश अशा 11 राज्ये / केंद्रशासित प्रदेशांमध्ये ही स्थानके पसरलेली असून त्यावर सार्वजनिक व खासगी मिळून 11 संस्थांची मालकी आहे.
देशातील वायुनलिकांचे जाळे विस्तारित करण्यात भागीदारी असणाऱ्या सर्वांच्या प्रयत्नांचे कौतुक करत श्री.प्रधान म्हणाले की, "CGD म्हणजेच शहरी वायू वितरणाचे जाळे लवकरच देशातील 72% जनतेला सामावून घेईल, आणि 53% भौगोलिक क्षेत्रावर त्याचा विस्तार असेल." देश आता 'वायु-आधारित' अर्थव्यवस्थेकडे वाटचाल करीत असल्याचेही ते म्हणाले. PNG स्थानकांची संख्या 25 लाखांवरून 60 लाखांवर गेली आहे. औद्योगिक प्रकारच्या वायुजोडण्यांची संख्या 28 हजारांहून 41 हजारांपर्यंत पोहोचली आहे. तर, CNG वरील वाहनांची संख्या 22 लाखांवरून 34 लाख झाली आहे. सार्वजनिक क्षेत्राप्रमाणेच खासगी क्षेत्रातील कंपन्याही देशात वायूचा वापर करण्याच्या दृष्टीने पायाभूत सुविधा निर्माण करण्यात उत्साहपूर्ण सहभाग घेत आहेत, ही समाधानाची बाब आहे, असेही ते म्हणाले.
उर्जेच्या बाबतीत कार्यक्षमता, परवडण्याजोग्या दरात उपलब्धता, सुरक्षितता आणि सर्वांसाठी उपलब्धता या पैलूंवर सरकारचे प्रयत्न सुरु असल्याचे मंत्रिमहोदयांनी सांगितले. 'लवकरच अशी व्यवस्था येईल ज्यामध्ये ग्राहकांना एकाच ठिकाणी पेट्रोल, डिझेल, CNG, LNG , आणि LPG अशी सर्व इंधने मिळू शकतील' अशा शब्दात त्यांनी याबाबतचा दूरगामी दृष्टिकोन मांडला. सरकारने यापूर्वीच डिझेलच्या फिरत्या गाड्या सुरु केल्या असून पेट्रोल आणि LNG साठीही त्या सुविधेचा विस्तार करण्याचा सरकारचा मानस आहे, असेही ते म्हणाले. भविष्यात लोकांना इंधन घरपोच मिळू शकेल अशी शक्यताही त्यांनी व्यक्त केली.
"ऊर्जेचा वापर करण्याच्या बाबतीत भारताचा जगात तिसरा क्रमांक लागतो" असे सांगून पेट्रोलियम आणि नैसर्गिक वायू मंत्रालयाचे सचिव तरुण कपूर म्हणाले की, "एकूण ऊर्जेपैकी 15% हिस्सा वायुद्वारे प्राप्त करून घेण्यासाठी भारताचे प्रामाणिक प्रयत्न सुरु आहेत. देशात जसजसे आर्थिक घडामोडी व व्यवहारांचे आणि उपभोगाचे प्रमाण वाढते तसतशी ऊर्जेची मागणी वाढत जाणे क्रमप्राप्त आहे". वायुरूप इंधन हे पर्यावरणस्नेही, ऊर्जा-कार्यक्षम आणि आर्थिकदृष्ट्या किफायतशीर असल्याने, सरकार त्याचा अधिकाधिक वापर करण्यासाठी प्रोत्साहन देत जाईल, असेही कपूर म्हणाले.
पेट्रोलियम आणि नैसर्गिक वायू मंत्रालयाचे वरिष्ठ अधिकारी, वायू-कंपन्या आणि अन्य भागीदारांनीही या आभासी उद्घाटन समारंभात भाग घेतला.
देशभरातील लॉकडाउनमुळे सदर स्थानकांवरील कामाच्या शेवटच्या टप्प्यावर परिणाम झाला होता. मात्र, गेल्या महिन्यात निर्बंध काहीसे शिथिल झाल्यावर पुन्हा वेगाने काम सुरु झाले. सुरक्षा आणि सामाजिक अंतराचे सर्व नियम पाळून काम पूर्ण झाले. आता देशाच्या CNG नेटवर्कमध्ये या स्थानकांची भर पडल्यामुळे देशात दररोज 50,000 वाहनांमध्ये CNG भरण्याची क्षमता उत्पन्न झाली आहे.
B.Gokhale/J.Waishampayan/P.Kor
पंतप्रधान कार्यालय
ऊस उत्पादक शेतकऱ्यांबरोबर पंतप्रधान साधणार संवाद
नवी दिल्ली, 28 जून 2018
पंतप्रधान नरेंद्र मोदी उद्या 150 उत्पादक शेतकऱ्यांचा समावेश असलेल्या प्रतिनिधीमंडळाची, ‘लोक कल्याण मार्ग’ इथे भेट घेऊन त्यांच्याशी संवाद साधणार आहेत. उत्तर प्रदेश, महाराष्ट्र, पंजाब, उत्तराखंड आणि कर्नाटकमधल्या शेतकऱ्यांचा या प्रतिनिधीमंडळात समावेश राहील.
ऊस क्षेत्रासाठी केंद्र सरकारने उचलेली पाऊले आणि उपक्रम याबाबत या बैठकीत चर्चा अपेक्षित आहे.
B.Gokhale/N.Chitale/P.Malandkar
(Visitor Counter : 58
आर्थिक व्यवहार विषयक मंत्रिमंडळ समिती
ग्रामीण विद्युतीकरण महामंडळातील केंद्र सरकारच्या एकूण ५२.६३ % समभागांची पॉवर फायनान्स कॉर्पोरेशनला व्यवस्थापन नियंत्रण हस्तांतरणासह धोरणात्मक विक्री करायला मंत्रिमंडळाची तत्त्वतः मंजुरी
पंतप्रधान नरेंद्र मोदी यांच्या अध्यक्षतेखाली आर्थिक व्यवहार विषयक केंद्रीय समितीने, ग्रामीण विद्युतीकरण महामंडळातील  केंद्र सरकारच्या एकूण ५२.६३ % समभागांची पॉवर फायनान्स कॉर्पोरेशनला  व्यवस्थापन नियंत्रण हस्तांतरणासह धोरणात्मक विक्री करायला तत्त्वतः मंजुरी दिली आहे.
या अधिग्रहणाचा उद्देश संपूर्ण ऊर्जा साखळीचे एकात्मीकरण , उत्तम समन्वय, अर्थव्यवस्थेची व्याप्ती वाढवणे, आणि ऊर्जा क्षेत्राला अर्थपुरवठा करण्याच्या सुधारित क्षमतेद्वारे ऊर्जा प्रवेश आणि उर्जेची कार्यक्षमता वाढवणे हा आहे. संयुक्त युनिटसाठी सौदा क्षमतेच्या वाढीसह स्वस्त निधी उभारण्याची देखील परवानगी मिळू शकेल.
आरईसी आणि पीएफसी हे दोन्ही ऊर्जा मंत्रालयाच्या अखत्यारीतील केंद्रीय सार्वजनिक क्षेत्रातील उपक्रम आहेत.
विज्ञान आणि तंत्रज्ञान मंत्रालय
2-डीऑक्सी-डी-ग्लुकोजच्या निर्मितीसाठी वैज्ञानिक आणि औद्योगिक संशोधन परिषदेच्या भारतीय रसायन तंत्रज्ञान संस्थेकडून ली फार्मा लि.ला प्रक्रिया ज्ञान परवाना
नवी दिल्ली, 9 जून 2021
वैज्ञानिक आणि औद्योगिक संशोधन परिषदेची घटक प्रयोगशाळा असणाऱ्या भारतीय रसायन तंत्रज्ञान संस्थेने, 2-डीऑक्सी-डी-ग्लुकोजच्या  निर्मितीसाठी हैदराबादच्या ली फार्मा या औषध कंपनीशी बिगर-निवडक प्रकारचा परवाना करार केला आहे. संरक्षण संशोधन आणि विकास संस्था व डॉ.रेड्डीज लॅबोरेटरीज यांनी तयार केलेल्या 2-DG चा कोविड रुग्णांसाठी वापर करण्यास नुकतीच परवानगी मिळाली आहे. याने रुग्णाचा बरे होण्याचा वेग वाढून, प्राणवायूवरील अवलंबिता कमी होण्यास मदत होत असल्याचे दिसून आले आहे. डॉ.रेड्डीज लॅबोरेटरीजने हे औषधद्रव्य सॅशे म्हणजे लहान पाकिटांच्या स्वरूपात आणले आहे.
नवी दिल्लीच्या भारतीय औषध महानियंत्रकांची परवानगी घेण्यासाठी अर्ज करणार असल्याचे ली फार्माने सांगितले आहे. ली फार्मा 2-DG ची पाकिटे तयार करुवून व्यावसायिक तत्त्वावर बाजारात आणेल. आंध्रप्रदेशात विशाखापट्टणम येथील दुव्वदा विशेष आर्थिक क्षेत्रात हे उत्पादन होणार आहे. जागतिक नियामक संस्थांनी हे उत्पादन केंद्र प्रमाणित केलेले आहे.
CSIR-IICT म्हणजे वैज्ञानिक आणि औद्योगिक संशोधन परिषदेच्या भारतीय रसायन तंत्रज्ञान संस्थेचे संचालक डॉ.श्रीवरी चंद्रशेखर यांनी यातील CSIR ची भूमिका स्पष्ट केली. "सार्स-सीओव्ही-2 विषाणूच्या नमुन्यांवर 2-DG च्या चाचण्या CSIR-CCMB ने घेतल्या असल्याने, ते औषधद्रव्य विकसित करण्यामध्ये CSIR चा सहभाग आहेच. कोविडवरच्या उपचारांमध्ये उपयोगी पडणारी औषधद्रव्ये विकसित करण्यासाठी CSIR चे निरंतर प्रयत्न सुरु असून काही द्रव्यांच्या क्लिनिकल चाचण्याही CSIR ने घेतल्या आहेत. याबरोबरच आता CSIR ने ली फार्मासोबत केलेल्या या करारामुळे कोविड उपचारांमध्ये परवडण्याजोगे पर्याय निर्माण होण्यास मदत होणार आहे."
ली फार्माचे संचालक रघुमित्र अल्ला म्हणाले की, "2-DG च्या निर्मितीसाठी CSIR-IICT सोबत झालेला हा करार म्हणजे कोविड-19 उपचारांसाठी निरनिराळे पर्याय निर्माण करण्याच्या आमच्या धोरणाचाच एक भाग होय." तसेच "नवीन वैविध्यपूर्ण रेणू तयार करण्यासाठी हैदराबादमधील CSIR-IICT विशेष प्रसिद्ध आहे. आता त्यांच्याबरोबर एकत्रितपणे काम करता येणार असल्याचा अभिमान वाटतो." असेही त्यांनी सांगितले.
Jaydevi PS/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 217
वस्त्रोद्योग मंत्रालय
पीएम मित्र अंतर्गत प्राप्त प्रस्तावांचे मूल्यांकन करताना पीएम गतिशक्तीचा मोठ्या प्रमाणावर वापर केला: केंद्रीय वस्त्रोद्योग मंत्री पीयूष गोयल
भारत हा जगातील 5 व्या क्रमांकाचा तांत्रिक कापड उत्पादक देश आहे: गोयल
पायाभूत सुविधा प्रकल्पांना जलदगतीने मंजुरी मिळून ते तितक्याचं वेगाने पूर्ण होत असल्याबद्दल गोयल यांनी मानले पीएम गतिशक्तीचे आभार
नवी दिल्ली, 24 मार्च 2023
प्रधानमंत्री मेगा इंटिग्रेटेड टेक्सटाईल रीजन अँड अपरेल  कार्यक्रमांतर्गत केंद्र सरकारला प्राप्त झालेल्या विविध प्रस्तावांचे मूल्यमापन करताना पीएम गतिशक्तीचा मोठ्या प्रमाणावर वापर करण्यात आला, यामुळे निवडलेल्या आणि विजेत्या स्थानांचे प्रमाणीकरण करण्यात मदत झाली. हा भारतातील तंत्रज्ञानाधारित पारदर्शी कारभाराचा दाखला आहे, असे केंद्रीय वस्त्रोद्योग, ग्राहक व्यवहार, अन्न आणि सार्वजनिक वितरण तसेच वाणिज्य आणि उद्योग मंत्री पीयूष गोयल यांनी आज सांगितले. दिल्लीत जिओ टेक्सटाइलवरील राष्ट्रीय परिषदेला ते दूरदृश्य प्रणालीद्वारे संबोधित करत होते.
“माननीय पंतप्रधानांच्या पाच एफ व्हिजनच्या अनुषंगाने: फार्म ते फायबर ते फॅक्टरी ते फॅशन ते फॉरेन, पीएम मित्र योजनेंतर्गत तामिळनाडू, तेलंगणा, कर्नाटक, महाराष्ट्र, गुजरात, मध्य प्रदेश आणि उत्तर प्रदेशात सात महा वस्त्रोद्योग उद्याने उभारण्याची घोषणा केली आहे. मी सर्व विजेत्या राज्यांचे अभिनंदन करतो,” , असे गोयल यांनी सांगितले.
तांत्रिक कापड क्षेत्रात जवळपास 22 अब्ज डॉलर बाजारपेठेसह भारत हा जगात 5वा सर्वात मोठा उत्पादक देश आहे. 2047 पर्यंत भारताचे राष्ट्रराज्य 100 वर्षांचे झाल्यावर या क्षेत्रातील बाजार मूल्य 300 अब्ज डॉलपपर्यंत वाढवण्याची अपेक्षा असल्याचे त्यांनी सांगितले.
जिओ-टेक्सटाइल्सच्या वाढत्या जागतिक मागणीवर त्यांनी भर दिला. जिओ टेक्सटाइल आणि टेक्निकल टेक्सटाईल क्षेत्रातील बाजारपेठेची क्षमता वाढवण्यासाठी महत्त्वपूर्ण योगदान दिले जाईल, असा आपल्याला विश्वास आहे असे ते म्हणाले.
2021 मध्ये उद्घाटन झालेल्या पीएम गतिशक्ती राष्ट्रीय योजनेसह आजची परिषद विविध औद्योगिक आणि आर्थिक क्षेत्रांना अनेक पद्धतींनी जोडण्यासाठी आणि त्यांना शेवटच्या टप्प्यावर पायाभूत सुविधा प्रदान करण्याच्या उद्देशाने आहे, असे त्यांनी सांगितले. त्यांनी पीएम गतिशक्ती प्रकल्पामुळे पायाभूत सुविधा प्रकल्पांना जलदगतीने मंजूरी मिळत असल्यामुळे ते मार्गी लागत आहेत, याबद्दल त्यांनी कृतज्ञता व्यक्त केली. सर्वांगीण नियोजनामुळे अधिक न्यायपूर्ण आणि शास्त्रीयदृष्ट्या योग्य अंमलबजावणी होईल. त्यामुळे पायाभूत सुविधा प्रकल्पांच्या अंमलबजावणीदरम्यान खर्च आणि वेळेची कोणतीही समस्या उद्भवणार नाही, असे त्यांनी स्पष्ट केले.
भारताला जी20 चे अध्यक्षपद मिळाले असताना ही परिषद होत आहे हे यथोचित असल्याचे मत त्यांनी व्यक्त केले.. तांत्रिक भू-वस्त्रोद्योग क्षेत्राला मोठ्या प्रमाणावर प्रोत्साहन देण्यासाठी आजची परिषद मैलाचा दगड ठरावी असेही ते म्हणाले.
G.Chippalkatti/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
उपराष्ट्रपती कार्यालय
संयुक्त अरब अमिरातीच्या दिवंगत राष्ट्राध्यक्षांच्या दुःखद निधनाबद्दल राष्ट्राच्या वतीने शोक व्यक्त करण्यासाठी उपराष्ट्रपतींचे संयुक्त अरब अमिरातीमध्ये आगमन
संयुक्त अरब अमिरातीचे राष्ट्राध्यक्ष आणि अबू धाबीचे शासक महामहिम शेख खलिफा बिन झायेद अल नाह्यान यांच्या दोन दिवसांपूर्वी झालेल्या दुःखद निधनाबद्दल देशाच्या वतीने शोक व्यक्त करण्यासाठी उपराष्ट्रपती एम. वैंकय्या नायडू हे आज अबुधाबी इथे पोहोचले.
अबु धाबी येथील मुश्रीफ पॅलेस येथे संयुक्त अरब अमिरातीचे नवनिर्वाचित राष्ट्राध्यक्ष महामहिम शेख मोहम्मद बिन झायेद अल नाह्यान आणि राजघराण्यातील इतर सदस्य आणि अमिराती मान्यवरांची भेट घेऊन नायडू यांनी दिवंगत राष्ट्राध्यक्षांच्या योगदानाचे स्मरण केले आणि ते म्हणाले की “शेख खलिफा हे महान जागतिक नेते आणि भारताचे सच्चे मित्र होते."
दिवंगत राष्ट्राध्यक्षांना भावपूर्ण श्रद्धांजली अर्पण करताना, शेख झायेद यांचा वारसा समृद्ध करत आणि भारत-संयुक्त अरब अमिराती मधील भागीदारी मोठ्या प्रमाणावर मजबूत करून संयुक्त अरब अमिरातीच्या विकासासाठी शेख खलिफा यांनी दूरदर्शी नेतृत्व कसे दाखवले त्याचे स्मरण नायडू यांनी केले. संयुक्त अरब अमिरातीमधील मोठ्या भारतीय प्रवासी समुदायाच्या त्यांनी घेतलेल्या अनन्यसाधारण काळजीचा उल्लेख करून नायडू म्हणाले कि त्यांचे दुःखद निधन हे संयुक्त अरब अमिरातीमधील भारतीय समुदायाचे कधीही भरून न येणारे नुकसान आहे.
बैठकीत, उपराष्ट्रपतींनी महामहिम शेख मोहम्मद बिन झायेद अल नाहयान यांना संयुक्त अरब अमिरातीच्या राष्ट्राध्यक्षपदी निवड झाल्याबद्दल शुभेच्छाही दिल्या. भारत आणि संयुक्त अरब अमिराती दरम्यान फेब्रुवारी 2022 मध्ये झालेल्या ऐतिहासिक सर्वसमावेशक आर्थिक भागीदारी कराराची आणि त्यांच्या भारत भेटीची आठवण करून, नायडू यांनी महामहिम शेख मोहम्मद यांच्या गतिशील दृष्टीकोन आणि नेतृत्वाची प्रशंसा केली. नवीन राष्ट्राध्यक्षांच्या नेतृत्वाखाली आणि मार्गदर्शनाखाली भारत-संयुक्त अरब अमिराती धोरणात्मक भागीदारीत प्रगती होत राहील आणि नवीन उंची गाठेल, असा विश्वास त्यांनी व्यक्त केला.
पंतप्रधान कार्यालय
विजयादशमीनिमित्त पंतप्रधानांनी दिल्या सर्वांना शुभेच्छा
पंतप्रधान नरेंद्र मोदी यांनी विजयादशमीनिमित्त सर्वांना शुभेच्छा दिल्या आहेत. हा सण प्रत्येकाच्या जीवनात धैर्य, संयम आणि सकारात्मक ऊर्जा घेऊन येवो, अशा शुभेच्छा पंतप्रधान मोदी यांनी दिल्या आहेत.
पंतप्रधानांनी ट्विट केले आहे.
''विजयाचे प्रतीक असलेला सण विजयादशमीच्या सर्व देशवासियांना खूप खूप शुभेच्छा. हा शुभ सण प्रत्येकाच्या जीवनात साहस, संयम, आणि सकारात्मक ऊर्जा घेऊन येवो.''
आरोग्य आणि कुटुंब कल्याण मंत्रालय
देशात समग्र कोविड-19 प्रतिबंधक लसीकरण मोहिमेअंतर्गत 167 कोटी 29 लाखांहून अधिक मात्रांचा टप्पा पार
गेल्या 24 तासात 57 लाखांहून अधिक मात्रा देण्यात आल्या
भारतात रुग्ण बरे होण्याचा सध्याचा दर 94.91%
देशात गेल्या 24 तासात कोरोनाचे 1,61,386 नवे रुग्ण
देशातली उपचाराधीन रुग्णसंख्या 16,21,603
साप्ताहिक पॉझीटीव्हिटी दर 14.15%
भारताने गेल्या 24 तासात कोविड प्रतिबंधक लसीच्या 57 लाखाहून अधिक  मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 167 कोटी 29 लाखांहून अधिक  मात्रा दिल्या आहेत.
एकूण 1,83,99,537 सत्रांद्वारे या मात्रा देण्यात आल्या आहेत.सकाळी 7वाजेपर्यंत प्राप्त झालेल्या एकूण मात्रांची विभागणी पुढील सारणीनुसार :
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,96,256
|
|
2nd Dose
|
|
98,79,519
|
|
Precaution Dose
|
|
34,51,621
|
|
FLWs
|
|
1st Dose
|
|
1,83,97,726
|
|
2nd Dose
|
|
1,72,64,513
|
|
Precaution Dose
|
|
41,40,422
|
|
Age Group 15-18 years
|
|
1st Dose
|
|
4,72,32,018
|
|
2nd Dose
|
|
11,28,099
|
|
Age Group 18-44 years
|
|
1st Dose
|
|
54,20,71,418
|
|
2nd Dose
|
|
40,84,76,861
|
|
Age Group 45-59 years
|
|
1st Dose
|
|
20,04,86,479
|
|
2nd Dose
|
|
17,22,41,222
|
|
Over 60 years
|
|
1st Dose
|
|
12,50,26,535
|
|
2nd Dose
|
|
10,73,23,731
|
|
Precaution Dose
|
|
54,26,287
|
|
Precaution Dose
|
|
1,30,18,330
|
|
Total
|
|
1,67,29,42,707
गेल्या 24 तासात 2,81,109 रुग्ण कोरोना मुक्त झाले आहेत त्यामुळे असून  लागण झालेल्यांपैकी एकूण 3,95,11,307 रुग्ण कोरोना मुक्त झाले आहेत.
परिणामी रुग्ण कोविडमुक्त होण्याचा दर 94.91% झाला आहे.
गेल्या 24 तासात 1,61,386 नव्या रुग्णांची नोंद झाली.
देशात उपचाराधीन रुग्णांची संख्या 16,21,603 असून उपचाराधीन रुग्ण, एकूण पॉझिटीव्ह रुग्णांच्या 3.90% इतके आहेत.
देशभरात कोविड निदान चाचणी क्षमता वाढवण्यात येत असून देशात गेल्या 24 तासात 17,42,793 चाचण्या करण्यात आल्या. भारताने आतापर्यंत 73.24 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 14.15% आहे. दैनंदिन पॉझीटीव्हिटी दर 9.26% आहे.
रेल्वे मंत्रालय
कोविड-19 प्रादुर्भाव रोखण्यासाठी केलेल्या लॉकडाउन काळात म्हणजे 3 मे 2020 पर्यंत सर्व प्रवासी रेल्वे सेवा रद्द
यूटीएस आणि पीआरएस सह सर्व प्रकारच्या आरक्षणासाठी पुढील आदेशापर्यंत तिकिट काउंटर बंद राहणार
पुढील आदेशापर्यंत ई-तिकिटांसह रेल्वेच्या तिकिटांचे आगाऊ आरक्षण नाही, तथापि,ऑनलाइन रद्द करण्याची सुविधा कार्यरत राहील
रद्द केलेल्या गाड्यांच्या आरक्षणासाठीचा संपूर्ण परतावा मिळणार
अद्याप रद्द न झालेल्या गाड्यांच्या तिकिटांचे आगाऊ आरक्षण रद्द करणाऱ्यांना पूर्ण परतावा मिळणार
(नवी दिल्ली, 14 एप्रिल 2020
कोविड-19 लॉकडाऊनच्या पार्श्वभूमीवर करण्यात आलेल्या उपाययोजनांच्या अनुषंगाने प्रीमियम गाड्या, मेल/एक्स्प्रेस गाड्या, पॅसेंजर गाड्या, उपनगरी गाड्या, कोलकाता मेट्रो रेल,कोकण रेल्वे इत्यादी भारतीय रेल्वेच्या सर्व प्रवासी रेल्वे सेवा 3 मे 2020 पर्यंत रद्द करण्याचा निर्णय घेण्यात आला आहे.
देशाच्या विविध भागात जीवनावश्यक वस्तूंचा पुरवठा सुनिश्चित करण्यासाठी मालवाहू गाड्यांची सेवा सुरळीत ठेवण्यात आली आहे. इ तिकीट सह कोणत्याही प्रकारच्या तिकिटाचे आरक्षण पुढील आदेशापर्यंत करता येणार नाही. तथापि आरक्षित तिकिटे ऑनलाईन रद्द करण्याची सुविधा सुरु राहील.
यूटीएस आणि पीआरएस सह सर्व प्रकारच्या आरक्षणासाठी पुढील आदेशापर्यंत तिकिट काउंटर बंद राहणार आहेत.
रद्द केलेल्या गाड्यांच्या आरक्षणासाठीचा संपूर्ण परतावा मिळणार आहे.
अद्याप रद्द न झालेल्या गाड्यांच्या तिकिटांचे आगाऊ आरक्षण रद्द करणाऱ्यांना पूर्ण परतावा मिळणार आहे.
3 मे 2020 पर्यंत प्रवासी गाड्या रद्द करण्यात आल्या असल्या तरी आरक्षित तिकिटांचा परतावा रेल्वेकडून ग्राहकांना ऑनलाईन वर्ग करण्यात येईल. ज्यांनी तिकीट खिडकीवरून आरक्षण केले आहे त्यांना तिकीट खिडकीवरून 31 जुलै 2020 पर्यंत परतावा मिळू शकेल.
U.Ujgare/V.Joshi/P.Kor
अर्थ मंत्रालय
आनंद – एल आय सी च्या वीमा एजंट्सना आत्मनिर्भर बनवणाऱ्या नवीन व्यावसायिक डिजिटल अॅप्लिकेशनचा प्रारंभ
गोवा, 20 नोव्हेंबर 2020
भारतीय आयुर्विमा महामंडळाने आनंद -  या डिजिटल अॅप्लिकेशनचा प्रारंभ केला आहे, जे विलक्षण बदल घडवून आणू शकेल, एल आय सी च्या आजपर्यंतच्या काळातील ही ऐतिहासिक घटना आहे, हे अॅप्लिकेशन हे सिद्ध करणार आहे असे भारतीय आयुर्विमा महामंडळाचे  पश्चिम विभागाचे विभागीय व्यवस्थापक सी विकास राव यांनी सांगितले. अध्यक्ष एम आर कुमार यांच्या हस्ते अप्लिकेशनचा प्रारंभ करण्यात आला.
ANANDA हे एल आय सी च्या एजंटांना पूर्णपणे सक्षम करणारे अॅप्लिकेशन असून त्यामुळे त्यांना ग्राहकांपर्यंत प्रत्यक्ष न जाता देखील वीमा प्रक्रिया पूर्ण करता येईल. या प्रक्रियेत ग्राहकाचा मोबाईल क्रमांक त्याच्या आधार क्रमांकासह जोडला जाणार असल्याची माहिती विभागीय व्यवस्थापक सी विकास राव यांनी दिली.
आजचा कठीण आणि आव्हानात्मक काळ पाहता, प्रस्ताव पूर्ण करण्याच्या प्रक्रियेत सुलभता येण्यासाठी एलआयसीने एक अनोखा आणि योग्य वेळेत पुढाकार घेतला आहे, जो पूर्णपणे कागदपत्र विरहित आणि पूर्णपणे डिजिटल आहे. यामुळे संपूर्ण प्रक्रिया डिजिटल स्वरूपात रूपांतर करताना प्रत्यक्ष हाताळण्याच्या सर्व बाबी यात समाविष्ठ केल्या आहेत.
या अॅप्लिकेशनला एल आय सी च्या सर्व एजंटांचा प्रचंड प्रतिसाद मिळाला आहे. आम्हाला खात्री आहे की हा उपक्रम उत्प्रेरक म्हणून काम करेल आणि येत्या काही दिवसांत कंपनीच्या व्यवसायिक कामगिरीमध्ये त्याचे प्रतिबिंब दिसेल.
विभागीय व्यवस्थापक सी विकास राव, यांनी महाराष्ट्र, गुजरात आणि गोवा राज्यांमधील नागरिकांना आवाहन केले आहे की, या अप्लिकेशनचा उत्तम फायदा करून घेत, एलआयसीवरील त्यांचा विश्वास नागरिकांनी असाच कायम ठेवावा आणि एलआयसीमार्फत स्वतःचा विमा उतरवावा आणि स्वतःला सुरक्षित करावे.Jaydevi PS/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147